Disperarea e din ce în ce mai mare în tabăra PSD Maramureș, care a început să lase urme la vedere ale finanțării campaniilor denigratoare care îi au în vizor, în special, pe Ionel Bogdan și Gabriel Ștețco, principalii contracandidați ai lui Doru Dăncuș și Gabriel Zetea în lupta pentru Primăria Baia Mare și respectiv Consiliul Județean Maramureș.
Clubul Sportiv al Primăria Seini, care primește fonduri generoase din taxele seinenilor pentru desfășurarea activităților sportive, sponsorizează în plină campanie electorală atacuri directe la liberalii Ionel Bogdan și Gabriel Ștețco, atacuri care apar pe pagina de Facebook Șefu de secție. Datele din biblioteca de reclame a Facebook arată clar că cel care sponsorizează atacurile murdare, suburbane de pe pagina Sefu de secție este Clubul sportiv din Seini, care are ca activitate principală susținerea mișcării sportive din localitate.
Clubul sportiv al Primăriei din Seini este condus în prezent de Ionuț Măgureanu, fotograful oficial al primăriței Gabriela Tulbure, o prietenă apropiată a lui Gabriel Zetea, care este din satul Viile Apei, ce aparține de orașul Seini. Gabriel Zetea este foarte des văzut în compania primăriței Gabriela Tulbure, care acum a sărit în ajutorul lui și îi plătește, prin Clubul Sportiv al primăriei, toate atacurile murdare.
Curtea de Conturi trebuie să vegheze mai atent la cum sunt cheltuiți banii publici la Seini, iar seinenii să se gândească de două ori înainte de a vota, pentru că banii lor nu sunt cheltuiți întotdeauna în folosul lor, așa cum ar trebui.